projecte-aina/catalan_government_crawling huggingface dataset:
Es posa en marxa la convocatòria de propostes sobre temes d'energia segura, neta i eficaç del programa de finançament de la Unió Europea Horizon 2020.
El finançament està disponible per a propostes presentades en setze temes sobre cinc àrees principals: edificis, indústria, finances, administracions públiques i suport polític i de consumidors i serveis.
Les accions possibles, sota el nom d'Energy Efficiency, es separen en tres grups:
Les àrees de finançament dels projectes d'eficiència energètica en aquesta convocatòria incloses al portal són:
Els temes específics de finançament es van presentar a l'Info Day sobre l'Eficiència Energètica Horizon 2020 el 22 de gener de 2019 i es poden visualitzar enregistraments de vídeo i presentacions a la pàgina web corresponent.
L'Info Day també va comptar amb presentacions sobre el context polític de la UE i assessorament sobre com presentar una proposta excel·lent.
La Generalitat de Catalunya, a través d'ACCIÓ, ha destinat 19,1 milions d'euros provinents dels Fons Europeus de Desenvolupament Regional (FEDER) a les primeres cinc comunitats RIS3CAT, amb l'objectiu de transformar sectorialment l'economia catalana a través de la creació de nous productes i serveis innovadors.
Es tracta de cinc grans projectes empresarials de recerca i innovació que es duran a terme fins al 2020 per part de 138 empreses, 64 agents tecnològics i de recerca catalans i altres organitzacions com ara clústers o entitats de suport a l'empresa, que invertiran 43,8 milions d'euros per desenvolupar-los.
El 65% d'aquesta inversió correspon a empreses i el 31%, a agents tecnològics i de recerca.
En total, aquests cinc projectes estaran desenvolupats per 1.300 professionals catalans de perfil tècnic, científic i empresarial.
Sectorialment, es tracta de projectes d'aplicació digital en biotecnologia i teràpies de salut, energia sostenible i eficient, alimentació saludable i segura, mobilitat ecològica i nous dispositius de diagnosi i big data aplicades a la salut.
El projecte europeu PURE COSMOS, finançat pel programa INTERREG EUROPE, és una iniciativa que s'articula a nivell local i regional, amb l'objectiu d'identificar bones pràctiques que permetin la millora de la competitivitat de les pimes a Europa.
En el marc d'aquest projecte europeu, la Generalitat participa amb la FUE com a bona pràctica a estendre a la resta de regions europees.
La FUE és una iniciativa que el Govern català impulsa des de 2011, orientada a simplificar els tràmits administratius que afecten a petites i mitjanes empreses, apostant per la via telemàtica i la interoperabilitat entre administracions, amb la voluntat d'oferir un canal únic i àgil de relació d'empresaris/àries i autònoms/es amb les administracions.
Elsa socis que participen són 7 institucions i administracions europees següents: l'Ajuntament de Gènova (IT) (líder del projecte); l'Ajuntament de Florència (IT); el Govern del Comtat de Hajdú-Bihar (HU); el Banc de Desenvolupament de Saxònia-Anhalt (DE); l'Ajuntament de Birmingham (UK); les autoritats locals de l'Agència de Desenvolupament de l'Estat de Tessalònica (Anatoliki SA) (GR); i la Regió d'Ústí (CZ).
Les línies de treball que la Generalitat té previst aportar al projecte van orientades als objectius següents:
El projecte Interreg Europa PURE COSMOS integra dos dels grans desafiaments que la UE afronta: d'una banda, la necessitat d'estimular i donar suport a les pimes i, de l'altra, la necessitat de reduir les càrregues administratives.
Aquest projecte vol millorar les polítiques regionals a través d'iniciatives innovadores i de la millora de la governança, de manera que les diferents parts interessades acordin solucions compartides que afavoreixin la millora de la competitivitat de les pimes.
El programa URBACT ha publicat la darrera convocatòria (en aquest marc marc financer 2014-2020) sobre xarxes de ciutats en planificació d'accions per a trobar solucions als reptes urbans comuns.
Les xarxes hauran de tenir fins a 10 socis de diferents països europeus per compartir experiències i aprendre els uns dels altres.
Els socis elaboraran un pla d'acció integrat i tindran l'oportunitat de provar algunes solucions a petita escala a les seves ciutats.
Aquest treball es realitza reunint els grups d'interès locals ( stakeholders ) i treballant en partenariats locals i transnacionals.
Les xarxes permetran ser un espai de compartició i experimentació que potenciarà els grups d'interès de la ciutat, canviarà la forma en què la seva ciutat treballa i tingui un impacte real a nivell local mitjançant un mètode d'intercanvi i aprenentatge del programa URBACT provat amb eines adaptades a les seves necessitats i suport d'experts.
Esl beneficiaris podran ser municipis, de qualsevol tamany, que crein una xarxa (partenariat), les xarxes podran incorporar un màxim de 2 socis institucions públiques que siguin competents en temes urbans que podran ser diputacions provincials, autoritats regionals (Generalitat de Catalunya) i universitats i centres de recerca.
La xarxa ha d'incloure un mínim de 7 i un màxim de 10 socis dels Estats membres i socis elegibles.
Una ciutat es designarà com a soci principal, d'altra banda una ciutat no podrà ser líder en més d'una xarxa per convocatòria però sí podrà participar en dues xarxes i es tindrà en comte les ciutats que no hagin participat mai en el programa URBACT anteriorment.
Les xarxes de planificació d'accions han de posar en pràctica les seves activitats de la xarxa durant una durada total de 30 mesos (2 anys i mig), estructurat en 2 fases:
Els àmbits temàtics de les xarxes son:
El programa URBACT està finançat pel programa FEDER en un 70%.
El CDTI, adscrit al Ministerio de ciencia, innovación y universidades publica la convocatòria per el 2019 de projectes de transferència tecnològica per a empreses que col·laborin amb els centres tecnològics d'àmbit estatal que formin part de la "Red Cervera".
La "Red Cervera" és un conjunt de centres tecnològics d'excel·lència que realitzen investigació i recerca d'alt impacte, amb un marcat caràcter tecnològic i orientat al mercat, tot fomentant la col·laboració publicoprivada.
Aquesta convocatòria té com a objectiu enfortir aquests centres tecnològics que desenvolupen investigació aplicada així com el seu paper tractor en el conjunt del sistema estatal.
Aquest està integrat per quatre programes estatals que corresponen els objectius generals establerts a la Estrategia Española de Ciencia y Tecnología y de Innovación 2013-2020: promoció del talent i la seva ocupabilitat, generació de coneixement i enfortiment del sistema, lideratge empresarial en R+D+I i R+D+I orientada als reptes de la societat.
Es finançaran programes estratègics d'investigació, desenvolupament i innovació, treballats de forma cooperativa.
Aquests programes hauran d'estar centrats en alguna de les tecnologies prioritàries següents:
Alhora, els programes estratègics hauran d'acomplir els següents requisits:
a) Quantia: els programes hauran de tenir un pressupost mínim sol·licitat de 2.000.000 euros i un màxim de 4.000.000 euros.
El pressupost mínim finançable serà de 1.700.000 euros.
b) Duració: el termini d'execució dels programes estratègics serà de tres anys naturals, a comptar des de l'1 de gener del 2020.
Els potencials beneficiaris són pimes i empreses de mitjana capitalització.
Les actuacions poden estar cofinançades amb el programa FEDER.
La sessió és a Barcelona el 20 de maig 2019.
Si vol rebre més informació sobre Fons Europeus es pot subscriure al Bulletí ( http://exteriors.gencat.cat/butlletifonsuecat ).
Tractament: Estràtegia mediterrània de Catalunya
Responsable del tractament: Direcció General d'Afers Europeus i Mediterrànis
Finalitat: Gestió dels contactes per a la difusió de les accions i activitats en el marc de l'Estratègia Mediterrània de Catalunya i del seu Pla d'Acció: conferències, seminaris, jornades, i altres activitats; com també la informació de qüestions rellevants en l'àmbit de la Mediterrània.
Destinataris: Les dades no es comunicaran a altres categories de persones destinatàries, excepte en els casos previstos per la llei.
Drets de les persones interessades: podeu exercir els drets d'accés a les dades personals, rectificació, supressió, oposició al tractament i sol·licitud de limitació davant la Direcció General de Relacions Exteriors.
Informació addicional: per ampliar aquesta informació i conèixer-ne els detalls podeu consultar la fitxa amb la descripció del tractament disponible al web del Departament d'Acció Exterior, Relacions Institucionals i Transparència.
Mitjançant aquesta convocatòria les empreses catalanes poden tenir l'oportunitat de participar en projectes de cooperació internacionals de R+D en l'àmbit de la manufactura avançada amb finançament d'ACCIÓ en forma de subvenció a fons perdut.
En els enllaços i trobareu informació addicional aquesta convocatòria.
Terminis: Convocatòria en dos fases.
S'han de tenir en compte les següents dates:
Intensitats de l'ajut per la part catalana del projecte:
L'Euroregió Pirineus Mediterrània ha rebut finançament de la UE per al projecte Links Up amb l'objectiu d'estimular el creixement de les empreses tecnològiques del seu territori.
El projecte, que serà gestionat per l'Agrupació de Europea de Cooperació Territorial (AECT) Pirineus Mediterrània, agrupa sis socis de tres països diferents: FBIT a les Illes Balears, ACCIÓ a Catalunya, Castres-Mazamet Technopole i l'Agence du Développement économique, de l'export et de l'innovation (MADEELI) a la nova regió francesa Occitània, la Fundación Universidad Empresa a Múrcia i el Centro de Inovação Empresarial da Beira Interior a Portugal.
Es tracta d'un projecte de tres anys de durada (2016-2019) que compta amb un pressupost global de més d'un milió d'euros, dels quals més d'un 70% serà finançat en el marc del programa de cooperació territorial transnacional del Sud-oest d'Europa (Interreg SUDOE) a càrrec del Fons Europeu de Desenvolupament Regional (FEDER).
Links Up prendrà el relleu del projecte Creamed (2012-2015), iniciativa de l'Euroregió Pirineus Mediterrània que va permetre crear una xarxa de més de 100 vivers i més de 1.400 noves empreses.
L'Euroregió Pirineus Mediterrània, nascuda el 29 d'octubre de 2004, és un projecte de cooperació política entre Catalunya, les Illes Balears i la nova regió francesa d'Occitània.
L'Euroregió es va dotar el 2009 de personalitat jurídica amb la creació de l'Agrupació Europea de Cooperació Territorial (AECT) Pirineus Mediterrània.
El projecte Links Up és el segon projecte cofinançat per la UE aquest 2016 després del projecte en l'àmbit cultural The Spur.
El projecte COMPOSE (Rural Communities engaged with Positive Energy) del fons Interreg MED té l'objectiu de contribuir a incrementar la presència d'energies renovables en la presa de decisions i els instruments de planificació, així com afavorir la proliferació de models de negoci i el desenvolupament d'empreses d'economia verda, tot connectant els potencials locals de generació d'energies renovables i les xarxes de distribució.
El projecte es basa en el coneixement, les polítiques sectorials i el finançament per a promoure inversions en energies renovables d'acord amb els potencials locals.
També s'utilitzarà la promoció del desenvolupament d'empreses i xarxes locals amb valor afegit.
Durant el projecte es duran a terme 15 accions pilot amb l'objectiu de promoure, enfortir i augmentar l'ús de les energies renovables i l'aplicació de mesures d'eficiència energètica en l'àmbit rural.
El projecte té un pressupost de 2.551.244 euros, amb un cofinançament del 85%, i una durada de 3 anys.
L'Ajuntament de Granollers hi participa com a soci del projecte gestionant 235.024 euros.
La resta de socis del projecte són:
Actualment el projecte treballa en l'elaboració d'una estratègia d'inversió per al desenvolupament de renovables i mesures d'eficiència energètica.
Per tal de dinamitzar els sectors involucrats, l'ajuntament de Granollers organitza una jornada on es presentaran diverses estratègies i iniciatives en inversió i finançament de projectes de renovables i eficiència energètica en l'àmbit local i regional.
Així mateix, el projecte també divulgarà el com promoure i finançar la transició energètica, i es presentaran els resultats de l'estratègia als actors que hi han col·laborat.
El projecte RaiSE està finançat pel programa Interreg Europe, en el marc de la política de cooperació territorial europea (Interreg V).
La seva durada 1 gener de 2017 al 30 de juny de 2021 i un pressupost de 1.493.558,00€.
El projecte té l'objectiu de reforçar la competitivitat de les empreses socials a través de l'intercanvi de bones pràctiques i de coneixement per millorar les polítiques públiques de suport empresarial.
Hi col·laboren 7 socis, 6 regions que implementaran accions i una d'assessora:
Les activitats del projecte que es preveuen:
El Cos Europeu de Solidaritat ha obert la convocatòria per presentar projectes de temàtiques relacionades amb aquest organisme per l'edició de 2019.
La present convocatòria de propostes abasta les següents accions del Cos Europeu de Solidaritat:
- Acords de col·laboració en matèria de voluntariat (acords específics per a 2019 en el context del contracte marc de col·laboració 2018-2020) (1)
- Equips de voluntaris en àmbits de gran prioritat
- Períodes de pràctiques i ocupacions
Qualsevol organisme, públic o privat, pot sol·licitar finançament en el marc del Cos Europeu de Solidaritat.
També es pot sol·licitar finançament per a projectes solidaris als grups de joves registrats en el portal del Cos Europeu de Solidaritat.
Els vint-i-vuit membres de la Unió Europea poden participar plenament en totes les accions del Cos Europeu de Solidaritat.
El Cos Europeu de Solidaritat té com a objectiu fomentar la solidaritat a la societat europea, involucrant a joves i organitzacions en activitats de solidaritat accessibles i d'alta qualitat.
Ofereix als joves oportunitats de mostrar solidaritat, expressar el seu compromís en benefici de les comunitats i ajudar a resoldre situacions desafiants a tot Europa.
Al mateix temps, aquests joves tenen l'oportunitat de desenvolupar les seves habilitats i obtenir una valuosa experiència humana en el procés.
Pressupost: 96.322.671 € |Data límit: 05/02/2019 (la primera convocatòria), la segona el 30/04/2019 i la tercera el 01/10/2019
Catalunya impulsarà els sectors de la química i de la manufactura avançada a través de la participació en dos projectes europeus, que porten per nom S3Chem i S34Growth, respectivament.
La Generalitat, a través d'ACCIÓ, ha obtingut prop de 400.000 € de finançament del programa Interreg V.
L'objectiu dels projectes és millorar les polítiques públiques per enfortir la innovació i l'R+D en la química i la manufactura avançada, a través de l'intercanvi de bones pràctiques entre les regions.
Amb aquesta finalitat, ACCIÓ ha obtingut finançament per col·laborar amb 15 regions europees punteres en aquests sectors.
Es tracta de dos sectors cabdals per a la RIS3CAT, l'estratègia de recerca i innovació per a l'especialització intel·ligent de Catalunya.
La jornada El paper clau de Catalunya en l'obtenció de fons europeus: present i futur.
Presentació de l'estudi sobre la participació catalana en fons europeus competitius (2014-2017), tindrà lloc el divendres, 12 de juliol de 2019, al Palau de la Generalitat de Catalunya.
En aquesta sessió coneixerem com seran els fons europeus a partir de l'any 2021 i analitzarem les prioritats de la proposta de Marc Financer Pluriennal de la Unió Europea (2021-2027).
Així mateix, presentarem els resultats de l'Estudi sobre la participació catalana en els fons europeus competitius (2014-2017) i quin és l'impacte d'aquests recursos al nostre país.
El vídeo de la jornada estarà disponible amb posterioritat a l'acte.
L'objectiu del programa Interreg SUDOE, amb finançament del fons FEDER i, mitjançant projectes transnacionals, incidir en les problemàtiques comuns de la regió sud-oest europea en recerca i desenvolupament, baixa competitivitat de la petita i mitjana empresa i l'exposició al canvi climàtic i riscos ambientals
En aquesta convocatòria es finançaran projectes de la temàtica dels eixos prioritaris 1 o 5:
Aquesta quarta convocatòria s'estructura en dues fases i s'ha publicat ja els documents de la convocatòria.
La primera fase s'obrirà el 7 d'octubre fins el 25 d'octubre de 219.
Els beneficiaris potencials són els organismes públics, organismes de dret públic, entitats privades sense ànim de lucre, entitats privades amb ànim de lucre i / o empreses localitzades a la zona elegible del programa SUDOE:
Nova Aquitània (Poitou-Charentes, Aquitània, Limousin)
Occitània (Migdia-Pirineus, Llenguadoc-Rosselló)
En cap cas la participació del FEDER podrà sobrepassar el 75% del cost total subvencionable del projecte.
Ja és obert, de nou, el període per a sol·licitar ajuts en la fase final de l'instrument SME (fase 2), ja que la darrera data límit per a sol·licitar-la va ser el 5 de juny.
La convocatòria correspon al programa pilot de l'EIC i, com a novetat, s'ha afegit una nova modalitat de finançament (fase2b) a on es podrà optar per a sol·licitar subvenció o subvenció més finançament mixt.
L'EIC pilot per a finançar l'innovació de les empreses europees té les següents iniciatives:
A la primera fase busca desenvolupar una idea de negoci sòlida i ben orientada, a la segona fase cobreix les tecnologies precomercials fins a l'introducció al mercat.
La nova segona fase de l' Accelerator ( fase 2b Instrument pime ) ofereix un finançament combinat (subvenció i finançament mixt) a aquelles pimes que vulguin desenvolupar encara més la seva idea.
La UE participarà econòmicament i personalment en l'administració de l'empresa, mitjançant un representant, participant amb un màxim d'un 25% de les accions.
El projecte IMPACT té l'objectiu d'avaluar l'impacte dels programes d'emprenedoria en l'adquisició de competències per part dels joves, els destinataris dels resultats del projecte poden ser tant els joves com els serveis locals de joventut.
Per assolir aquest objectiu han creat una eina on-line d'autoavaluació de competències transversals dels joves participants.
Aquest test compta amb 55 ítems que corresponen a 3 competències de les 45 esmentades a EntreComp ("The Entrepreneurship Competence Framework") publicat per la Comissió Europea el 2016:
IMPACT ha estat possible gràcies a la col·laboració dels cinc socis que en formen part:
Encara no hi ha la versió definitiva, però a la fase de prova pilot van participar 996 joves, 648 dels quals eren de municipis de la demarcació de Barcelona i de la Universitat Autònoma de Barcelona.
El 24 i 25 d'octubre de 2019, durant la fase de difusió de resultats, es realitzaran dues jornades a Barcelona: una adreçada a nois i noies que hagin utilitzat l'eina d'autoavaluació, on podran conèixer els projectes de promoció de l'emprenedoria de totes les entitats participants al projecte IMPACT i debatre sobre la planificació del seu futur; l'altra, adreçada a professionals i electes, amb l'objectiu de difondre els resultats obtinguts a través del projecte i orientacions de futur.
Aquest projecte ha estat cofinançat pel programa Erasmus+.
La Comissió Europea ha publicat el 2 de maig de 2018 la proposta de pressupost de la UE per al període 2021 a 2027, conegut amb el nom de Marc Financer Pluriennal (2021-2027).
Aquesta proposta tradueix les prioritats polítiques de la Unió en termes financers per a aquest període i estableix els imports màxims de despesa per a cadascuna d'aquestes prioritats.
També inclou les fonts d'ingressos o recursos propis de la UE.
Aquest pressupost a llarg termini preveu 1.135.000 MEUR en compromisos (a preus de 2018), que correspon al 1.11% de la Renda Nacional Bruta de la UE-27.
La proposta de Marc Financer Pluriennal (MFP) haurà de ser aprovada finalment pel Consell un cop rebi el vistiplau del Parlament Europeu, d'acord amb el procediment legislatiu especial definit al Tractat de Funcionament de la UE (articles 311 i següents TFUE).
S'espera que el MFP pugui ser aprovat abans de les eleccions al Parlament Europeu de 2019, a la cimera del Consell que ha de tenir lloc a la ciutat de Sibiu (Romania).
Posteriorment també s'haurà d'aprovar la legislació específica de cada programa o fons de finançament.
També es proposa que la UE pugui suspendre, reduir o restringir l'accés als fons europeus quan es pugui produir una amenaça o perjudici als interessos financers de la UE per part dels estats membres.
Novetats principals pel que fa a les despeses:
El projecte PLAY! va sorgir per promoure l'esport de base per l'èxit educatiu i la inclusió social.
PLAY! durarà tres anys i està cofinançat per l'Erasmus+ Esports de la Unió Europea.
L'organització esportiva coordinadora és la Finnish Multicultural Sports Federation (FIMU), de Finlàndia, però compta amb el suport de cinc socis més:
Partenariat a llarg termini entre la Unió Europea i l'Àfrica per accions de recerca i innovació en l'àmbit d'energies renovables
Seguint els compromisos de la UE pel que fa l'Acord de París, l'Agenda 2030 sobre Desenvolupament Sostenible i l'Acord de Cotonú, l'objectiu renovat d'evolucionar les formes actuals de cooperació cap a un mateix partenariat entre Àfrica i Europa, l'actual cooperació de recerca i innovació entre Europa i Àfrica en el camp l'energia renovable s'ha de reforçar i desenvolupar més.
Per tal d'aconseguir l'objectiu de promoure l'apoderament mutu i millorar la innovació co-dissenyada, els països associats i els estats africans interessats realitzaran activitats de recerca conjuntes entre els dos continents, desenvoluparan sinergies i promouran activitats de foment de la capacitat de recerca en el camp de la producció i l'ús d'energies renovables.
Compra pública d'innovació pre-comercial per un subministrament d'energia 100% renovable
L'objectiu d'aquest topic és aportar millores radicals en la qualitat i el rendiment energètic dels edificis públics existents tot fomentant el desenvolupament i la validació de solucions innovadores a través de la contractació pre-comercial.
Es donarà suport per generar en un edifici públic existent amb energia procedent de fonts renovables de manera que el 100% del consum energètic de l'edifici (electricitat, calor i refrigeració) es compleixi mitjançant energia renovable.
Per aconseguir-ho, els edificis haurien de partir d'un alt nivell d'eficiència energètica.
Consulteu aquí els països elegibles: List of countries elegible for funding
Objectiu: organitzar l'European Researchers' Night, que pretén apropar la feina dels investigadors al públic general i encoratjar la gent jove a estudiar carreres científiques
Aquest esdeveniment té lloc un cop l'any, l'últim divendres del mes de setembre, i està adreçat al públic general per promocionar les carreres d'investigació.
Està especialment adreçat a la gent jove i les seves famílies.
Les activitats dutes a terme poden combinar aspectes educatius amb l'entreteniment, com poden ser per exemple experiments científics, simulacions, debats, jocs, competicions, proves, etc.
Aquestes activitats han d'estar organitzades amb investigadors en contacte amb el públic.
Han de promoure la dimensió europea, l'equitat de gènere i la inclusió en l'àmbit de la investigació.
Es recomana la participació d'investigadors que hagin rebut finançament de l'Horizon 2020 o beques Marie Sklodowska-Curie.
Els participants poden ser entitats legals dels Estats Membres o de països associats de l'Horizon 2020, i si és necessari podran constituir partenariats regionals, nacionals o internacionals.
Les propostes han de cobrir dues edicions de l'esdeveniment, però es podria considerar també propostes per a una sola edició.